IN-NAZZJON b’rapport fil-paġna ta’ quddiem dwar każ ta’ container li tgħabba bi żball u telaq mill-Port Ħieles bil-ġurnal jġħid li l-Freeport ikkonferma dan ir-rapport. In-Nazzjon qalet li din l-istorja ma baqgħetx mistura u bdew jittieħdu passi fil-konfront ta’ żewġ uffiċjali tal-Port Ħieles. Ritratt ta’ Enrique Iglesias li kien wieħed mill-kantanti tal-kunċert Isle of MTV ilbieraħ li għalih attendew madwar 50,000 persuna. Rapport ieħor ta’ dan il-ġurnal jgħid li d-deċiżjoni tal-Gvern li jbiddel l-iskola tal-arti ta’ Ġħawdex f’kampus tal-MCAST minflok jinvesti f’kampus gdid ġħal dan il-kulleġġ, jidher li se tolqot lill-istudenti ta’ etaijiet iżġħar, dawk fl-età tal-primarja. In-Nazzjon tgħid li l-Imħallef Lino Farruġia Sacco appella mid-deċiżjoni tal-Imħallef Lorraine Schembri Orland li kkonkludiet li Farruġia Sacco ma kellux id-drittijiet tiegħu miksura mill-Kummissjoni għall-Amministrazzjoni tal-Ġustizzja. Il-ġurnal bid-dettalji tal-logħba bejn il-Honduras u l-Iżvizzera li fiha l-Iżvizzera rebħu tlieta b’xejn u għaddew għall-kwarti tal-finali. THE TIMES b’ritratt u rapport dwar il-player tal-football Basil Chibueze, Niġerjan li kien jilġħab ma’ Marsa u li miet nhar it-tnejn waqt li kien qed jagħmel jogginġ. Fir-ritratt jidher Basil flimkien ma’ martu Denise u ibnu Ike. Rapport ieħor tat-Times bil-kummenti tal-Isqof Awżiljarju Charles Scicluna li jġħid li r-riforma proposta fil-qasam tad-drogi tista’ tġħin lill-barunijiet tad-droga iżjed milli s-soċjetà. Staqsa min se jibbenefika minn din il-liġi, jekk hux is-soċjetà jew il-barunijiet tad-droga. L-ORIZZONT ukoll b’ritratt ta’ Enrique Iglesias waqt il-kunċert tal-Isle of MTV bil-ġurnal jġħid dan il-kunċert kien suċċess kbir ieħor. Rapport ieħor ta’ l-orizzont jgħid li l-kumpanija tal-farmaċewtika Actavis investiet fl-operat taġħha f’Malta li jlaħħaq iċ-ċifra ta’ 13-il miljun ewro. Dan jikkonsisti f’maħżen ta’ 4,800 metru kwadru. THE MALTA INDEPENDENT b’ritratt tal-kantanta Nicole Scherzinger waqt il-kuncert Isle of MTV ilbieraħ. Rapport ieħor tal-Independent jikkwota lill-kardjologu l-Professur Albert Fenech jġħid li Malta tkun nazzjon iżjed b’saħħtu kieku s-servizz tas-saħħa ma jibqax jintuża bħala ballun politiku. Wara karriera ta’ 18-il sena, il-kardjologu Fenech li hu wkoll membru parlamentari Nazzjonalista, ingħata ordni biex jaħdem biss part time. L-Independent tgħid li wara l-każ tal-eks-Kummissarju John Dalli, il-kumpanija Swedish Match issa qed tittanta xortiha fuq in-naħa l-oħra tal-Oċejan Atlantiku fejn qed taħdem biex ikun approvat l-isnus.